– Մենք որևէ ընդդիմադիր ուժի չենք քննադատել, չենք քարկոծել, հակառակը՝ մեզ վրա եղան հարձակումներ, որոնց մենք պատախանեցինք՝ և՛ քարոզարշավի, և ՛ հատկապես ընտրության արդյունքներից հետո։ Եղան ուժեր, որոնք հասկացան, որ իրենց քաղաքական գործունեությունը սպառված է և որպես վերջին ճիչ որոշեցին մեկին էլ փնովել ու հարթակից հեռանալ։ Որոշ դեպքերում, երբ պարզապես լրագրողները մեզ ստիպեցին անդրադառնալ, մենք անդրադարձանք։ Ինչ վերաբերում է խորհրդարանից դուրս մնացած ուժերին ու գործիչներին ասեմ, որ մենք բաց ենք ցանկացած քննարկման ու երկխոսության համար։ Գործիչներն, ովքեր կունենան ծրագրեր, հետաքրքիր մտքեր, կունենան մեր աջակցության կարիքը, ապա մենք սիրով կլսենք։